CELEX: 32016D2132
Language: et
Date: 2016-12-05 00:00:00
Title: Komisjoni rakendusotsus (EL) 2016/2132, 5. detsember 2016, Euroopa Parlamendi ja nõukogu otsusega nr 406/2009/EÜ hõlmatud kasvuhoonegaaside heitkoguste kohta liikmesriikides 2013. aastal

6.12.2016   
            
            
               ET
            
            
               Euroopa Liidu Teataja
            
            
               L 331/9
            
         KOMISJONI RAKENDUSOTSUS (EL) 2016/2132,
   5. detsember 2016,
   Euroopa Parlamendi ja nõukogu otsusega nr 406/2009/EÜ hõlmatud kasvuhoonegaaside heitkoguste kohta liikmesriikides 2013. aastal
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. mai 2013. aasta määrust (EL) nr 525/2013 kasvuhoonegaaside heite seire- ja aruandlusmehhanismi ning kliimamuutusi käsitleva muu olulise siseriikliku ja liidu teabe esitamise kohta ning otsuse nr 280/2004/EÜ kehtetuks tunnistamise kohta, (1) eriti selle artikli 19 lõiget 6,
   ning arvestades järgmist:
   
               (1)
            
            
               Euroopa Parlamendi ja nõukogu otsuses nr 406/2009/EÜ (2) on sätestatud igale liikmesriigile kasvuhoonegaaside heitkoguste aastased piirmäärad ajavahemikuks 2013–2020 ning mehhanism nendele piirmääradele vastavuse hindamiseks kord aastas. Liikmesriigile aastaks eraldatud heitkogused CO2-ekvivalenttonnides on esitatud komisjoni otsuses 2013/162/EL (3). Neid koguseid muudeti komisjoni rakendusotsusega 2013/634/EL (4).
            
         
               (2)
            
            
               Määruse (EL) nr 525/2013 artikliga 19 on ette nähtud kord liikmesriikide kasvuhoonegaaside inventuuriandmete ülevaatamiseks, et hinnata vastavust otsusele nr 406/2009/EÜ. 2013. aasta inventuuriandmete ülevaatamine hilines ühe aasta võrra, kuna liikmesriikidel ei olnud 2013. aasta heiteandmeid tehniliselt võimalik õigel ajal esitada, sest ÜRO kliimamuutuste raamkonventsiooni pakutav tarkvara, mida kasutatakse kasvuhoonegaaside inventuuriandmete koostamiseks ja esitamiseks, ei olnud töökorras. Seepärast tehti ülevaatus komisjoni rakendusmääruse (EL) nr 749/2014 (5) III peatükis ja XVI lisas esitatud korra kohaselt 2013. aasta heiteandmete põhjal, mis olid komisjonile esitatud 2016. aasta aprillis.
            
         
               (3)
            
            
               Liikmesriikidele 2013. aastaks otsusega nr 406/2009/EÜ hõlmatud kasvuhoonegaaside heite üldkoguse määramisel peaks arvesse võtma tehnilisi parandusi ja ülevaatuse käigus arvutatud ajakohastatud prognoose, mis on esitatud rakendusmääruse (EL) nr 749/2014 artikli 35 kohastes lõplikes ülevaatusaruannetes.
            
         
               (4)
            
            
               Käesolev otsus peaks jõustuma selle avaldamise päeval, et viia see kooskõlla määruse (EL) nr 525/2013 artikli 19 lõikega 7, mille kohaselt algab käesoleva otsuse avaldamise kuupäevaga nelja kuu pikkune ajavahemik, mille jooksul lubatakse liikmesriikidel kasutada otsuse nr 406/2009/EÜ kohaseid paindlikkusmehhanisme,
            
         ON VASTU VÕTNUD KÄESOLEVA OTSUSE:
   Artikkel 1
   Otsusega nr 406/2009/EÜ hõlmatud kasvuhoonegaaside heitkoguste 2013. aastaks liikmesriikidele eraldatud üldkogused, mis põhinevad pärast määruse (EL) nr 525/2013 artikli 19 lõike 3 kohase ülevaatuse lõpuleviimist parandatud inventuuriandmetel, on esitatud käesoleva otsuse lisas.
   Artikkel 2
   Käesolev otsus jõustub selle Euroopa Liidu Teatajas avaldamise päeval.
   
      Brüssel, 5. detsember 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 165, 18.6.2013, lk 13.
   
      (2)  Euroopa Parlamendi ja nõukogu 23. aprilli 2009. aasta otsus nr 406/2009/EÜ, milles käsitletakse liikmesriikide jõupingutusi kasvuhoonegaaside heitkoguste vähendamiseks, et täita ühenduse kohustust vähendada kasvuhoonegaaside heitkoguseid aastaks 2020 (ELT L 140, 5.6.2009, lk 136).
   
      (3)  Komisjoni 26. märtsi 2013. aasta otsus 2013/162/EL, milles määratakse kindlaks liikmesriikide aastased saastekvoodid ajavahemikuks 2013–2020 vastavalt Euroopa Parlamendi ja nõukogu otsusele nr 406/2009/EÜ (ELT L 90, 28.3.2013, lk 106).
   
      (4)  Komisjoni 31. oktoobri 2013. aasta rakendusotsus 2013/634/EL liikmesriikide aastaste saastekvootide kohanduste kohta ajavahemikuks 2013–2020 vastavalt Euroopa Parlamendi ja nõukogu otsusele nr 406/2009/EÜ (ELT L 292, 1.11.2013, lk 19).
   
      (5)  Komisjoni 30. juuni 2014. aasta rakendusmäärus (EL) nr 749/2014 Euroopa Parlamendi ja nõukogu määruse (EL) nr 525/2013 kohaselt liikmesriikide esitatava teabe struktuuri, vormi, esitamise ja ülevaatamise kohta (ELT L 203, 11.7.2014, lk 23).
   
      LISA
      
                  Liikmesriik
               
               
                  Otsusega nr 406/2009/EÜ hõlmatud kasvuhoonegaaside heitkogused aastaks 2013
                  (CO2-ekvivalenttonnides)
               
            
                  Belgia
               
               
                  74 264 633 
               
            
                  Bulgaaria
               
               
                  22 238 074 
               
            
                  Tšehhi Vabariik
               
               
                  61 457 570 
               
            
                  Taani
               
               
                  33 705 936 
               
            
                  Saksamaa
               
               
                  460 204 908 
               
            
                  Eesti
               
               
                  5 752 963 
               
            
                  Iirimaa
               
               
                  42 206 805 
               
            
                  Kreeka
               
               
                  44 184 593 
               
            
                  Hispaania
               
               
                  200 277 677 
               
            
                  Prantsusmaa
               
               
                  366 116 651 
               
            
                  Horvaatia
               
               
                  15 125 525 
               
            
                  Itaalia
               
               
                  273 349 154 
               
            
                  Küpros
               
               
                  3 938 120 
               
            
                  Läti
               
               
                  8 776 857 
               
            
                  Leedu
               
               
                  12 449 462 
               
            
                  Luksemburg
               
               
                  9 365 298 
               
            
                  Ungari
               
               
                  38 436 981 
               
            
                  Malta
               
               
                  1 250 779 
               
            
                  Madalmaad
               
               
                  108 253 385 
               
            
                  Austria
               
               
                  50 097 324 
               
            
                  Poola
               
               
                  186 095 049 
               
            
                  Portugal
               
               
                  38 610 318 
               
            
                  Rumeenia
               
               
                  72 718 616 
               
            
                  Sloveenia
               
               
                  10 925 247 
               
            
                  Slovakkia
               
               
                  21 080 248 
               
            
                  Soome
               
               
                  31 588 117 
               
            
                  Rootsi
               
               
                  35 278 781 
               
            
                  Ühendkuningriik
               
               
                  339 450 356